《木犀 其二》
宋代·方一夔

苍苍珠树俯寒流，析木津头戏拍浮。褐凤抟风朝紫极，砚蟾滴露写清秋。

返魂香倩罗裳贮，碍月枝凭玉斧锼。夜景未阑清入骨，萧萧鳞甲卧痴虬。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。